***Galicia infinda*** é un libro de poemas de Florencio Delgado Gurriarán publicado na Colección Salnés da Editorial Galaxia en 1963.

Características
---------------

Esta obra reuniu boa parte da súa poesía de posguerra. Está composto por cinco apartados: *Cantarenas*, *Valdeorras*, *Castiñeiros*, *Varia* e *Poemas mexicanos*. No libro conviven tendencias heteroxéneas, como a adopción dunha arquitectura modernista, motivos neorrománticos e recreacións de situacións e presenzas pouco habituais ata entón na literatura galega. A obra ten tres tipos de poemas:

* Os que prolongan a liña do libro anterior, a evocación animista da terra natal.
* Os que fican na tradición novecentista de neorromantismo, na forma modernista representada principalmente por Ramón Cabanillas.
* Os poemas mexicanos que recollen paisaxes e ambientes aztecas, escritos nunha especie de galego crioulo mexicano.

Para a Editorial Galaxia:

> 
> 
> é unha colleita de poemas a través de vinte anos de traballo de Florencio Delgado Gurriarán, onde as tres primeira partes ("Cantarenas", "Valdeorras" e "Castiñeiros") recordan o estilo animista de Bebedeira (Nós, 1934), a súa primeira obra. Mais a novidade chega nas dúas últimas partes, onde inclúe algunhas mostras de poesía civil de temática galega ("Varia") e, sobre todo, nos "Poemas mexicanos", con novas poesías cun ton distinto e con trazos da cultura mexicana e da música do país, que o autor denominou como exemplos de "creoulismo multiétnico".
> 
>

Edicións
--------

Foi reeditado en Xerais en 2022 da man de Xosé Ramón Pena en Galaxia no mesmo ano en edición de Dulce Fernández Graña.

Poemas
------

* *Galicia infinda*

> 
> 
> Galicia é infinda!  
> Nosa Galicia é máis ca toda a Terra.  
> Non é xa o cativo currunchiño  
> que din escolas vellas   
> Cómprenos desbotar antigos erros  
> fillos de mente estreita:  
> Galicia é infinda!  
> ...
> 
> 

* *Nomes*
* *Resposta a Rosalía*

> 
> 
> ...  
> Ti cantar, cantar, cantache,  
> cantache que ben sabías;  
> cantache de grasia chea:   
> vos groriosa da Galicia!
> 
> 

***Cantarenas***

* *Córgomo de Valdeorras*
* *Moza*
* *Os "Trintas"*
* *Laios de vello*
* *Riu de Farelos*
* *A caldeira*
* *A malla*

> 
> 
> ...  
> Pulo acompasado  
> e rítmico estrondo  
> no bater dos paos.  
> ...
> 
> 

* *Esquiadores*
* *Casoiro*
* *Enterro*
* *Prego final á Santa Marta, avegosa dos ouvidos*

***Valdeorras***

* *Bocarribeira valdeorresa*
* *Saúdo a Otero Pedrayo*

> 
> 
> ...  
> En nome do meu val, ledo e vizoso,   
> tan lonxano, comesto de saudades,  
> Don Ramón benquerido, eu te saúdo!.
> 
> 

* *Meu peteiro peteirara*
* *Sinfonía parva*

***Castiñeiros***

* *O souto morto*
* *Andan os paxaros...*
* *Namórame o feitizo do tesouro...*
* *As xeiras do castiro*

> 
> 
> Espreguízase o vello castiñeiro,  
> vello petrucio, pai de cen anadas.   
> Ao quentor das luminosas labaradas  
> volve agromar, nun pulo brincadeiro  
> ...
> 
> 

***Varia***

* *Pandeirada*
* *Domadora de serpes*
* *Pintura de feira*
* *Os gaiteiros de Montgomery*
* *Alvariño*

> 
> 
> ...  
> Nome de acio celmoso e bon viño   
> e de poeta saudoso e velaíño.
> 
> 

* *A galega en París*
* *Vello almanaque*

***Poemas mexicanos***

* *Noiturnio da noiva "jarocha"*
* *Conto sinxelo*
* *Xarabe tapatío*
* *Hai sede na nova Galicia*
* *Xacaranda*
* *Rumba*
* *Morelia*
* *Paso por mil cumes*
* *Paricutín*

> 
> 
> Uraupán. Tras dos outeiros  
> xurdeu o Paricutín   
> pra que os "gringos" barulleiros   
> poidan vir mata-lo "esplín".
> 
> 

* *Tabachín*
* *Manzanillo (Colima)*
* *Atotonilco*
* *Volta*
* *O viaxeiro*

Notas
-----

1. ↑  Vilavedra 1995, pp. 227-229.
2. ↑  Vilavedra 1995, pp. 171-72.
3. ↑  Carballo Calero 1975, p. 727.
4. ↑  "Galicia infinda". *Editorial Galaxia*. Consultado o 2022-02-21.
5. ↑  Pena 2022.
6. ↑  Fernández Graña 2022.
7. ↑  Pena 2022, p. 175.
8. ↑  Pena 2022, p. 181.
9. ↑  Pena 2022, p. 193.
10. ↑  Pena 2022, p. 205.
11. ↑  Pena 2022, p. 217.
12. ↑  Pena 2022, p. 231.
13. ↑  Pena 2022, p. 253.

Véxase tamén
------------

### Bibliografía

* Fernández Graña, Dulce, ed. (2022). *Florencio Delgado Gurriarán. Galicia infinda*. Vigo: Galaxia. ISBN 978-84-9151-785-6.
* Pena, Xosé Ramón, ed. (2022). *Florencio Delgado Gurriarán. Obra poética*. Vigo: Xerais. ISBN 978-84-1110-060-1.
* Vilavedra, Dolores, ed. (2000). *Diccionario da literatura galega. Obras III*. Vigo: Galaxia. ISBN 84-8288-365-8.